**Leicestershire** (skraćeno *Leics*) čita se *Lesteršir* je historijski, ceremonijalni i 
nemetropolitanski county u sredini Engleske. 

Ime je dobio po svom tradicionalnom administrativnom centru gradu Leicesteru, iako je on danas samostalna unitarna jedinica, i nema veze sa Leicestershirom.

Geografske karakteristike
-------------------------

Leicestershire leži u Midlandsu, u regiji Istočni Midlands, ima površinu od 2,157 km², na kojoj živi 980,328 stanovnika.
On graniči sa countijima; Nottinghamshire (sjever), Lincolnshire (sjeveroistok), Rutland (istok), Northamptonshire (jugoistok), Warwickshire (jugozapad), Staffordshire (zapad) i Derbyshire (sjeverozapad).

Centralni dio Leicestershire, gdje živi većina stanovnika i leži najveći dio industrijskih pogona, je dolina rijeke Soar, koja ga presjeca od juga prema sjeveru, da se spoji sa rijekom Trent. Istočno od doline prostiru se brda visoka od 100 do 150 metara, to je rijetko naseljen kraj poznat po tradicionalnom lovu na lisice.
Zapadno od doline Soara, prostiru se brda Charnwood Forest, po kojima leže najstarije britanske površinske stijene - prekambrijskog gravelita. Sjeverno i zapadno od Charnwood Foresta leže rudnici ugljena, kraj u kom ima puno objekata iz samih početaka Industrijske revolucije, od prvih kanala do željezničkih pruga Rudarstvo je počelo posustajati u drugoj polovici 20. vijek, a definitivno je propalo 1980-ih.

Historijski, Ceremonijalni i Nemetropolitanski county se pomalo razlikuju po teritoriju na kom se prostiru. 
Nemetropolitanski county (koji je administrativna jedinica) obuhvaća distrikte: Blaby, Harborough, North West Leicestershire, i 
okruge Charnwood, Hinckley and Bosworth, Melton i Oadby and Wigston.

Geografski i Ceremonijalni county obuhvaća cijeli Nemetropolitanski county zajedno sa unitarnom jedinicom Leicester.

Historijski Leicestershire gotovo se podudara sa Ceremonijalnim countijem, ali u njemu nije bio jedan mali dio okruga Charnwood istočno od Wymeswolda (nekad je pripadao Nottinghamshiru) i dio Harborougha, južno od rijeke Welland koji je pripadao Northamptonshiru.

Historija
---------

Najviše arheoloških nalaza leži u Charnwood Forestu, oni ukazuju da je Leicestershire bio naseljen u prahistoriji. 
Na ostacima rimskog naselja leži današnji grad Leicester. Angli su tokom 6. vijeka, provalili u taj kraj, na kom je tokom 7. i 8. vijeka egzistiralo Kraljevstvo Mercija. Danski naseljenici stigli su tokom 9. vijeka i vremenom se stopili sa anglosaksonskim stanovništvom.
Normanska aristokracija i kler imali su kontrolu nad zemljom tokom kasnog |srednjeg vijeka. Tu se 1485. odigrala 
Bitka na Bosworthskom polju, završna bitka Ratova dviju ruža, koja je osigurala engleski tron Dinastiji Tudor.

Privreda
--------

Leicestershire je ruralni kraj, tradicionalno vezan uz stočarstvo, naročito uz ovčarstvo, po kom je poznat, kao i po siru Stilton i piti od svinjskog mesa.
Pored tog poznat je i po pletenju čarapa i obućarstvu, koje se proširilo iz susjednog Nottinghamshira na grad Hinckley 1640. Čarape i obuća i dalje se proizvode, iako sve teže podnose pritisak strane konkurencije, pa ima sve manje proizvođača. U dolini rijeke Soar, gdje leže gradovi Leicester i Loughborough ima dosta industrijskih postrojenja mašinogradnje koji osiguravaju visoku razinu zaposlenosti.

Leicestershire nema monumentalnih objekata, ali ima puno lijepih malih srednjovjekovnih crkava, od Leicestera, Loughborougha (u kom je reformator John Wycliffe bio pastor krajem 14. vijeka), do Melton Mowbraya, Ashby-de-la-Zoucha i drugih manjih mjesta. Uz to tu je i katedrala u Leicesteru, i univerziteti u Leicesteru i Loughboroughu.

Izvori
------

1. 1 2 3 4 5 6 7 8 9 10 11 12 13  „*Leicestershire*" (engleski). Encyclopædia Britannica. Pristupljeno 20. 9. 2016.

Vanjske veze
------------

***Leicestershire*** na Wikimedijinoj ostavi

* Leicestershire County Council (`en`)

| * p
* r
* u
1974–1996 ←   Engleske ceremonijalne grofovije   → trenutne |
| --- |
| 
Bedfordshire •
Berkshire •
City of Bristol •
Buckinghamshire •
Cambridgeshire •
Cheshire •
Cornwall •
Cumbria •
Derbyshire •
Devon •
Dorset •
Durham •
East Riding of Yorkshire •
East Sussex •
Essex •
Gloucestershire •
Greater London •
Greater Manchester •
Hampshire •
Herefordshire •
Hertfordshire •
Isle of Wight •
Kent •
Lancashire •
Leicestershire •
Lincolnshire •
City of London •
Merseyside •
Norfolk •
Northamptonshire •
Northumberland •
North Yorkshire •
Nottinghamshire •
Oxfordshire •
Rutland •
Shropshire •
Somerset •
South Yorkshire •
Staffordshire •
Suffolk •
Surrey •
Tyne and Wear •
Warwickshire •
West Midlands •
West Sussex •
West Yorkshire •
Wiltshire •
Worcestershire
 |